סאמרסלאם (2011)

**סאמרסלאם (2011)** היה אחד מאירועי השלם וצפה של ארגון ההיאבקות האמריקאי, ה-WWE. האירוע כלל את שני המותגים (Raw וסמאקדאון) ונערך ב-14 באוגוסט 2011, באולם הסטייפלס סנטר שבלוס אנג'לס, קליפורניה. האירוע היה האירוע ה-24 בסדרת אירועי סאמרסלאם בנוסף להיותו השלישי ברציפות שמתקיים במיקום זה. אירוע זה היה אירוע השלם וצפה האחרון שנערך לפני פיצול הרחבת המותגים המקורית, שהוצגה במרץ 2002, אף על פי שפיצול המותגים הוצג מחדש ביולי 2016.

שמונה קרבות התנהלו באירוע, כולל אחד ששימש כקרב חושך (קרב שלא שודר בטלוויזיה). בקרב המרכזי, אלוף ה-WWE, CM פאנק ניצח את אלוף ה-WWE, ג'ון סינה וכתוצאה מכך הפך לאלוף ה-WWE הבלתי מעורער בקרב שבו טריפל H שימש כשופט המיוחד, כשלאחר מכן אלברטו דל ריו פדה את מזוודת הכסף בבנק שלו, ניצח את CM פאנק וזכה באליפות ה-WWE הבלתי מעורערת. בקרב בולט נוסף, רנדי אורטון ניצח את כריסטיאן בקרב ללא חוקים וזכה באליפות העולם במשקל כבד.

שיעור הקנייה של האירוע בטלוויזיה היה 296,000, נתון נמוך משיעור הקנייה של אירוע הסאמרסלאם של השנה הקודמת אשר עמד על 350,000.

## הפקה
### רקע

סאמרסלאם הוא אירוע שלם וצפה שנתי, המופק על ידי ה-WWE במתכונת של חודש אוגוסט מאז שנת 1988 ואף זכה לכינוי "החגיגה הגדולה ביותר של הקיץ". הוא אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים". אירוע זה נחשב לשני בחשיבותו בשנה לאחר רסלמניה.

בדומה לאירוע סאמרסלאם של השנה הקודמת, ארגון ה-WWE קידם את האירוע בעזרת כנס המעריצים "סאמרסלאם אקסס", שנערך ב-13 וב-14 באוגוסט בנוקיה פלאזה שבמתחם הבידור LA Live בלוס אנג'לס. זמר ה-R&B, סי-לו גרין הופיע במהלך השידור עם השיר "Bright Lights Bigger City", ששימש כשיר הנושא הרשמי של האירוע, ועם הלהיט שלו "Forget You" מהאלבום The Lady Killer.

### עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.

הפיוד המרכזי לקראת סאמרסלאם במותג סמאקדאון היה בין כריסטיאן לבין רנדי אורטון על אליפות העולם במשקל כבד של כריסטיאן. באירוע חוקי אקסטרים בחודש מאי, כריסטיאן גבר על אלברטו דל ריו בקרב סולם וזכה באליפות העולם הפנויה במשקל כבד בפעם הראשונה, אך הפסיד אותה לאורטון ב-6 במאי בפרק של התוכנית *סמאקדאון*. לאחר שני ניסיונות כושלים להחזיר את התואר מאורטון באירועי מעבר לקצה וקפיטול פאנישמנט, כריסטיאן זכה לבסוף באליפות העולם במשקל כבד בפעם השנייה בקריירה שלו באירוע כסף בבנק בחודש יולי, לאחר שירק בפניו של אורטון, דבר שגרם לאורטון לבעוט בו במפשעה ולהיפסל; בהתאם לתנאים שנקבעה מראש על ידי כריסטיאן, הוא זכה בתואר. ב-29 ביולי בפרק של התוכנית *סמאקדאון*, מנהל התפעול הראשי החדש של ה-WWE, טריפל H, קבע שכריסטיאן יגן על אליפות העולם במשקל כבד נגד אורטון באירוע סאמרסלאם.

הקרב המרכזי של המותג Raw באירוע הציב את ג'ון סינה לקרב מול CM פאנק על אליפות ה-WWE. בשבועות שקדמו לאירוע כסף בבנק בחודש יולי, פאנק הודיע שהחוזה שלו ב-WWE יפוג בליל האירוע, כשבדרך תקף את הארגון על כישלונו לקדם אותו כ"מתאבק הטוב בעולם", ואף איים על כמה מדמויות הבכירות בו כמו יו"ר ה-WWE, וינס מקמהן, שינצח את סינה ויעזוב את ה-WWE עם חגורת האליפות. באירוע כסף בבנק, פאנק הצמיד את סינה לניצחון וזכה בתואר; מקמהן שלח את אלברטו דל ריו, שזכה בקרב הכסף בבנק מוקדם יותר באותו לילה, לפדות את חוזהו נגד פאנק, אולם, האחרון עזב את האולם עם האליפות. לילה לאחר מכן בפרק של התוכנית *Raw*, מקמהן דחה את טענתו של פאנק לתואר, והכריז על טורניר של בן שמונה אנשים כדי להחליט מי יהיה אלוף ה-WWE החדש. בנוסף, באותו הלילה, טריפל H פיטר את מקמהן ולקח את השליטה על ה-WWE כמנהל התפעול הראשי בדיוק כשהיו"ר עמד לפטר את סינה. ב-25 ביולי בפרק של התוכנית *Raw*, ריי מיסטריו ניצח את המיז בגמר והפך לאלוף ה-WWE, אך הפסיד את התואר מאוחר יותר באותו הלילה בקרב נגד סינה. לאחר הקרב, פאנק חזר ל-WWE עם חגורת האליפות בה זכה באירוע כסף בבנק, חזרה שהציתה את הסכסוך מחדש בין סינה לפאנק. מכיוון שכעת היו שני מתאבקים המחזיקים בהכרה כ"אלופי ה-WWE", נקבע קרב יחידים בין פאנק לסינה לאירוע סאמרסלאם כדי לקבוע את אלוף ה-WWE הבלתי מעורער. ב-8 באוגוסט בפרק של התוכנית *Raw*, טריפל H מינה את עצמו לתפקיד השופט המיוחד בקרב על אליפות ה-WWE הבלתי מעורערת.

היריבות בין הדיוות לקראת סאמרסלאם הייתה בין קלי קלי לבין בת' פיניקס סביב אליפות הדיוות. ב-1 באוגוסט בפרק של התוכנית *Raw*, פיניקס ניצחה בקרב באטל רויאל וכתוצאה מכך הפכה לטוענת לכתר לאליפות הדיוות של קלי קלי באירוע סאמרסלאם. פיניקס ביצעה את מעברה לדמות הרעה לאחר ניצחונה בכך שתקפה את קלי קלי בתוך הזירה ומחוצה לה. שבוע לאחר מכן בתוכנית, פיניקס ניצחה את איב טורס בקרב יחידים, שבו לאחר מכן היא הותקפה על ידי אלופת הדיוות.

## אירוע

לפני שהאירוע שודר בשיטת ה"שלם וצפה", התקיים קרב חושך (קרב שאינו שודר בטלוויזיה), שבו דולף זיגלר (שלווה לקרב על ידי ויקי גררו) ניצח את אלכס ריילי.

### קרבות מקדימים

האירוע עצמו נפתח בקרב בין אלברטו דל ריו לאלוף הבין יבשתי, קופי קינגסטון, שאינו היה על התואר של האחרון. בסיום, דל ריו הכריח את קינגסטון להיכנע לתרגיל הקרוס ארמברייקר אשר העניק לו את הניצחון בקרב.

בקרב שבא לאחר מכן, אדג' הגן על אליפות העולם במשקל כבד בקרב תא ההדחות נגד ביג שואו, דרו מקינטייר, קיין, ריי מיסטיריו ווייד בארט. אדג' ומיסטיריו החלו את הקרב ראשונים כאשר בארט נכנס כמספר השלישי, קיין כמספר הבא, מקינטייר כמספר החמישי וביג שואו כמספר האחרון. בארט הודח על ידי ביג שואו לאחר שהאחרון ביצע עליו את אגרוף ה-KO שלו. לאחר שתי דקות, ביג שואו מצא את עצמו מודח בידי קיין לאחר שביצע עליו את מהלך הצ'וקסלאם. מקינטייר הודח גם הוא על ידי קיין, כשביצע עליו את מהלך הצ'וקסלאם. אז, קיין הודח על ידי אדג', שביצע עליו את מהלך הספיר. לאחר מכן, אדג' ומיסטיריו נשארו אחרונים בקרב, כשאדג' ביצע על מיסטיריו את מהלך הספיר, שלא השיג לו את הניצחון בקרב. מנגד, מיסטיריו ביצע על אדג' את מהלך ה-619 ואת הסלינגשוט ספלאש, כשניסיון ההצמדה שבא לאחר מכן לא צלח. מיסטיריו ביצע פעם נוספת את מהלך ה-619, ואז טיפס לחבל העליון כדי לקפוץ עליו. לעומת זאת, אדג' ביצע עליו את מהלך הספיר בעודו באוויר כדי להדיח אותו ולשמור על התואר בהצלחה. לאחר הקרב, אלברטו דל ריו תקף את אדג', אך כריסטיאן חזר ותקף בתגובה את דל ריו ואף הדף אותו בעזרת מהלך ה-Killswitch.

לאחר מכן, סנטינו מארלה וולדימיר קוזלוב הגנו על אליפות הזוגות של ה-WWE נגד The Corre (הית' סלייטר וג'סטין גבריאל). בסיום, גבריאל ביצע על קוזלוב את מהלך ה-450 ספלאש כדי לנצח בקרב ולזכות בחגורות האליפות.

בקרב הלפני אחרון, המיז (שלווה לקרב על ידי אלכס ריילי) הגן על אליפות ה-WWE נגד ג'רי לולר. במהלך הקרב, לולר ביצע על המיז את מהלך ה-Diving Fist Drop, אך בניסיון ההצמדה שבא לאחר מכן, האחרון הניח את רגלו על החבל כדי לעצור את הספירה. בסיום, המיז ביצע על לולר את מהלך הסיום שלו, הסקול קראשינג פינאלי, כדי לנצח בקרב ולהגן על התואר בהצלחה.

האירוע עצמו נפתח בקרב שלושה נגד שלושה בו התמודדו קופי קינגסטון, ג'ון מוריסון וריי מיסטריו מול המיז, R-טרות' ואלברטו דל ריו (עם ריקרדו רודריגז). מיסטריו ביצע על R-טרות' את מהלך ה-619 ואחריו את מהלך הסלינגשוט ספלאש כדי להעניק לקבוצתו את הניצחון בקרב.

בקרב שבא לאחר מכן, שיימוס התמודד מול מארק הנרי. שיימוס ביצע על הנרי את מהלך הסיום שלו, הברוג קיק, כשבתגובה הנרי יצא מהזירה. הנרי תיקל את שיימוס אל מעבר למעקה הבטיחות. השופט ספר ספירת עשר שניות לשיימוס, ספירה שנתנה להנרי את הניצחון כתוצאה מספירת חוץ.

לאחר מכן, קלי קלי הגנה על אליפות הדיוות נגד בת' פיניקס. פיניקס ניסתה לבצע את מהלך הגלאם סלאם על קלי, אך אלופת הדיוות הפכה זאת למהלך הצמדה, שהיה מוצלח והספיק לה כדי לשמור על התואר.

בקרב הבא, וייד בארט התמודד מול דניאל בריאן. בארט ניצח בקרב לאחר שביצע על בריאן את מהלך הסיום שלו, ה-Wasteland.

### הקרבות המרכזיים

בקרב המרכזי של סמאקדאון, כריסטיאן הגן על אליפות העולם במשקל כבד נגד רנדי אורטון בקרב ללא חוקים. לפני הקרב, כריסטיאן חשף שאדג' יהיה בפינת הזירה שלו, אבל אדג' אמר לכריסטיאן שהוא מאוכזב ממנו ולכן הוא לא יהיה לצידו. במהלך הקרב, כריסטיאן ניסה לבצע על אורטון את מהלך הסיום של אורטון, ה-RKO על שולחן השדרנים, אך אורטון חמק מכך וביצע במקום את מהלך זה על כריסטיאן. אלוף העולם במשקל כבד התאושש וביצע על אורטון את מהלך הקילסוויץ' להצמדה שלא הייתה מוצלחת. בסיום, כריסטיאן ניסה לבצע על אורטון את מהלך סאנסט פליפ מפינת הזירה, אך אורטון הפך זאת למהלך RKO על מדרגות הפלדה ולאחר מכן הצמיד אותו לניצחון, שהקנה לו זכייה בתואר.

בקרב המרכזי של Raw, ג'ון סינה התמודד מול CM פאנק בקרב אשר קבע את אלוף ה-WWE הבלתי מעורער, כאשר טריפל H שימש כשופט המיוחד. סינה ביצע על פאנק את מהלך האטיטיוד אדג'סטמנט, שלא סייע לו לחלוטין בהשגת הניצחון. מנגד, פאנק ביצע על סינה את מהלך הסיום שלו, ה-GTS על סינה, כשגם מהלך זה לא היה מוצלח בהצמדה שבאה לאחר מכן. פאנק ביצע פעם נוספת את מהלך ה-GTS כדי לזכות בתואר, על אף שכף רגלו של סינה הייתה מתחת לחבל התחתון.

בזמן שפאנק חגג את זכייתו באליפות ה-WWE הבלתי מעורערת, קווין נאש חזר בהפתעה ותקף את פאנק עם מהלך הג'קנייף פאוורבומב. מיד לאחר מכן, אלברטו דל ריו הופיע, ניצל את מצבו של פאנק ופדה את חוזה ה"כסף בבנק" שלו. דל ריו ביצע על פאנק את מהלך הסטפ אפ אינזגורי אשר הספיק לו כדי לזכות בתואר.

## ביקורות

העיתונאי של Wrestling Observer Newsletter, דייב מלצר, דירג את הקרב על אליפות ה-WWE עם 3.5 כוכבים ואת הקרב על אליפות העולם במשקל כבד עם הציון הגבוה ביותר של האירוע, 4 כוכבים. קרב השלושה נגד שלושה קיבל 3.75 כוכבים, הקרב בין מארק הנרי לשיימוס קיבל 1.5 כוכבים, הקרב על אליפות הדיוות קיבל 2 כוכבים, והקרב בין בארט לבריאן קיבל 3.25 כוכבים.

## תוצאה לאורך זמן

טריפל H פתח את הפרק העוקב של *Raw* כדי להתייחס לקרב אליפות ה-WWE בין ג'ון סינה לבין CM פאנק, וכן לאירוע פדיית מזוודת כסף בבנק של אלברטו דל ריו. האלוף המקסיקני הטרי, שיבש את דברי המנהל, כשהגיב ברצונו לייצג את הרוסטר בכבוד, יושר ותשוקה. אז, נקבע שדל ריו יגן על התואר מול האלוף לשעבר ריי מיסטריו, בקרב שבו דל ריו שמר על התואר. לאחר מכן, סינה ציין כי פאנק הרוויח את הזכות להיות אלוף, ודל ריו היה פשוט בר מזל בזכייתו בתואר. שבוע שלאחר מכן בתוכנית, סינה גבר על פאנק בקרב חוזר אחרי התערבות מצידו של נאש, וכך הוא הפך לטוען לכתר לאירוע לילה של אלופים. ב-29 באוגוסט בפרק של התוכנית *Raw*, היה אמור להתקיים קרב בין פאנק לבין נאש, אך בסיום התוכנית, טריפל H שינה את הקרב בכך שהוא הפך אותו לקרב בין CM פאנק לבין עצמו.

אלוף העולם במשקל כבד החדש, רנדי אורטון, פתח את הפרק העוקב של התוכנית *סמאקדאון*, כשהג'נרל מנג'ר של המותג, תיאודור לונג, הודיע לו שהוא יגן על התואר נגד מנצח קרב באטל רויאל בן עשרים משתתפים, שבו ניצח מארק הנרי. בשבוע שלאחר מכן, כריסטיאן האשים את אדג' בהפסדו בסאמרסלאם, כשלבסוף נקבע לו קרב חוזר מול אורטון על התואר ב-30 באוגוסט בפרק של התוכנית *סמאקדאון*, כשסוג הקרב היה קרב כלוב ברזל, שבו אורטון ניצח ושמר על התואר, אך הותקף לאחר הקרב על ידי הנרי. לאחר מכן, הקרב על האליפות נקבע לאירוע לילה של אלופים.

במרץ 2002, ארגון ה-WWE יזם את חלוקות המותגים, שמטרתן הייתה שיווק עסקי ההיאבקות המקצועית שלה דרך המותגים, שנקראו על שם שתי תוכניות הטלוויזיה המרכזיות שלה, Raw וסמאקדאון. ב-29 באוגוסט בפרק של תוכנית הדגל *Raw*, הוכרז כי המתאבקים בתוכניות אלו כבר לא יהיו בלעדיים למותג שלהם. בעקבות זאת, האליפויות שהיו בלעדיות לכל תוכנית, מעתה היו זמינות לתחרות עבור מתאבקים מכל מותג; צעד זה הוביל לסיום חלוקת המותגים. בכך, סאמרסלאם 2011 היה אירוע השלם וצפה האחרון שהתרחש תחת חלוקת המותגים הראשונה. למרות זאת, חלוקת המותגים הוחזרה ביולי 2016, כש*סמאקדאון* החלה להיות משודרת בשידור חי בימי שלישי.

## תוצאות

## קישורים חיצוניים
* 

## הערות שוליים

קטגוריה:מופעי ה-WWE